Κεϊτσίρο Τογιάμα

Ο Κεϊτσίρο Τογιάμα (ιαπωνικά: 外山 圭一郎, Χέπμπορν: Toyama Keiichirō, γεννημένος 1 Ιανουαρίου 1970) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία των βιντεοπαιχνιδιών επιβίωσης τρόμου Silent Hill (1999) και της σειράς βιντεοπαιχνιδιών Siren.Perron, Bernard; Barker, Clive (2009-10-07). Horror video games: essays on the fusion of fear and play. McFarland. pp. 15–. ISBN 978-0-7864-4197-6>.

Σπούδασε τέχνη ως φοιτητής και έγινε μέλος της Konami το 1994 ως γραφίστας. Ήταν γραφικός σχεδιαστής και σχεδιαστής χαρακτήρων των βιντεοπαιχνιδιών Snatcher και International Track & Field, ενώ μετά από αυτά δημιούργησε το πρώτο Silent Hill. Το παιχνίδι ήταν επιτυχημένο και απέκτησε πολλά sequels, αλλά ο Τογιάμα αποχώρησε από την ομάδα ανάπτυξής του Team Silent το 1999 μετά την κυκλοφορία του παιχνιδιού και έπειτα εισήλθε στη SCE Japan Studio για να εργαστεί στη σειρά Siren. Σκηνοθέτησε το βιντεοπαιχνίδι Forbidden Siren και το Forbidden Siren 2. Το 2008 ο Τογιάμα κυκλοφόρησε το παιχνίδι Siren: Blood Curse ως reimagining του πρώτου Siren. Στη συνέχεια, ο Τογιάμα εργάστηκε στο παιχνίδι Gravity Rush, που κυκλοφόρησε το 2012 για το PlayStation Vita. Το πιο πρόσφατο παιχνίδι που δημιούργησε ο Τογιάμα είναι το Gravity Rush 2, που κυκλοφόρησε στις 19 Ιανουαρίου του 2017 στην Ιαπωνία.

Ο Τογιάμα εγκατέλειψε το Sony Japan Studio τον Σεπτέμβριο του 2020. Έχει ιδρύσει το Bokeh Game Studio μαζί με τους Καζουνόμπι Σάτο και Τζούνια Όκουρα, και οι δύο εργάστηκαν στη σειρά Siren, στις 13 Αυγούστου 2020.  Όταν ρωτήθηκε για το τι προκάλεσε την κίνηση του αυτή, ο Τογιάμα δήλωσε ότι είχε εμπνευστεί από τον συνάδελφο σχεδιαστή Φουμίντο Ουέντα που είχε συσχετίσει πολλές από τις εμπειρίες του με τη δημιουργία του genDESIGN με τον Τογιάμα. 

Στο νέο του στούντιο, ο Τογιάμα ανακοίνωσε ότι σκοπεύει να επιστρέψει στο είδος τρόμου, με ένα νέο παιχνίδι εμπνευσμένο ιδίως από τους σκηνοθέτες ταινιών Γουόνγκ Καρ Γουάι και Φρουίτ Τσαν. 

 Έργα 
ΈτοςΤίτλοςΙδιότητα1994SnatcherΣχεδιαστής γραφικών1996International Track & FieldΣχεδιαστής χαρακτήρων1999Silent HillΔιευθυντής, συγγραφέας, σχεδιαστής φόντου2003Forbidden SirenΣκηνοθέτης, συγγραφέας2006Forbidden Siren 2Διευθυντής, σχεδιαστής, συγγραφέας2008Siren: Blood CurseΔιευθυντής, σχεδιαστής, συγγραφέας2012Gravity RushΔιευθυντής, σχεδιαστής, αρχική ιδέα, ιστορία2015Gravity Rush RemasteredΔιευθυντής, σχεδιαστής, αρχική ιδέα, ιστορία2017Gravity Rush 2Διευθυντής, σχεδιαστής

 Παραπομπές 

 Εξωτερικοί σύνδεσμοι 
 Κεϊτσίρο Τογιάμα στο IMDb
 Συνέντευξη με τον Τογιάμα για το Siren: Blood Curse

Κατηγορία:Silent Hill
Κατηγορία:Σεναριογράφοι βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών